ai4bharat/Pralekha huggingface dataset:
সামাজিকন্যায়ওক্ষমতায়নমন্ত্রক
লকডাউন শুরু হওয়ার পর থেকে সামাজিক ন্যায় ও ক্ষমতায়ন মন্ত্রক ১.২৭ কোটিরও বেশি নিঃস্ব/ ভিক্ষুক / গৃহহীন ব্যক্তির জন্য বিনা খরচে খাবারের ব্যবস্থা করেছে
নতুন দিল্লি, ১৫ এপ্রিল, ২০২০
সামাজিক ন্যায় ও ক্ষমতায়ন মন্ত্রক বিভিন্ন পৌর প্রতিষ্ঠানের সঙ্গে একযোগে কাজ করে লকডাউন হওয়ার পর থেকে ১০/০৪/২০২০ তারিখ পর্যন্ত ১.২৭ কোটিরও বেশি নিঃস্ব/ ভিক্ষুক / গৃহহীন ব্যক্তির জন্য বিনা খরচে খাবারের ব্যবস্থা করেছে। এই মন্ত্রকের একটি প্রকল্পে ইতিমধ্যেই দশটি  শহরকে নির্বাচন করা হয়েছে; দিল্লি, মুম্বই, কলকাতা, চেন্নাই, হায়দরাবাদ, বেঙ্গালুরু, লখনউ, নাগপুর, পাটনা এবং ইন্দোর প্রভৃতি স্থানে রাজ্য সরকার / কেন্দ্রশাসিত অঞ্চল / স্থানীয় নাগরিক সংস্থা এবং স্বেচ্ছাসেবী সংস্থা, প্রতিষ্ঠান ইত্যাদির সহায়তায় ভিক্ষাবৃত্তির সাথে জড়িত ব্যক্তিদের পুনর্বাসনের জন্য একটি বিস্তৃত পরিকল্পনা বাস্তবায়নের উদ্দেশে, দক্ষতা বিকাশ, শনাক্তকরণ, পুনর্বাসন, চিকিৎসা সুবিধার ব্যবস্থা, পরামর্শ, শিক্ষা সংক্রান্ত দিকগুলি চিহ্নিত করা হয়েছে।
কোভিড-১৯ প্রাদুর্ভাবের ফলে এবং সারা দেশজুড়ে লকডাউনের প্রেক্ষিতে আশঙ্কা ছিল যে বর্তমানে প্রচুর মানুষ ভিক্ষাবৃত্তিতে লিপ্ত হবে, অনাহারের ফলে গুরুতর অসুবিধার সম্মুখীন হতে হবে। এর পরিপ্রেক্ষিতে দশটি শহরের পৌরসভাকে তৎক্ষণাৎ কার্যকরভাবে ভিক্ষুক ও ভবঘুরেদের জন্য বিনামূল্যে রান্না করা খাবার সরবরাহের কেন্দ্র স্থাপনের নির্দেশ দেওয়া হয়। এই ব্যবস্থার ফলে এ ধরনের ব্যক্তিদের শনাক্তকরণে সুবিধে হবে যাতে ভবিষ্যতে এদেরকে সামগ্রিক জাতীয় প্রকল্পের আওতায় আনা যেতে পারে।
শহর ভিত্তিক নিঃস্ব/ ভিক্ষুক / গৃহহীন ব্যক্তিদের রান্না করা খাবার বিতরণের বিশদ বিবরণ নিম্নরূপ:
১। দিল্লী – ৭৫ লক্ষ
২। মুম্বাই – ৯.৮ লক্ষ
৩। কলকাতা – ১.৩ লক্ষ
৪। চেন্নাই – ৩.৫ লক্ষ
৫। বেঙ্গালুরু – ১৪ লক্ষ
৬। হায়দ্রাবাদ – ৭ লক্ষ
৭। নাগপুর – ০.৮ লক্ষ
৮। ইন্দোর – ৮.৪ লক্ষ
৯। লখনৌ – ৭ লক্ষ
১০। পাটনা – ০.৫ লক্ষ
মোট – ১২৭.৩০ লক্ষ
(CG/TG
অর্থমন্ত্রক
জিএসটি আদায়ের ঘাটতি পূরণে রাজ্যগুলিকে দ্বাদশ কিস্তির ৬হাজার কোটি টাকার ঋণের অর্থ প্রদান
নতুনদিল্লি, ১৮ই জানুয়ারী, ২০২১
জিএসটি আদায়ের ঘাটতি পূরণে অর্থ মন্ত্রকের ব্যয় সংক্রান্ত দপ্তর আজ রাজ্যগুলিকে দ্বাদশ সাপ্তাহিক কিস্তি বাবদ ৬হাজার কোটি টাকার ঋণের অর্থ দিয়েছে । এর মধ্যে তেইশটি রাজ্য পেয়েছে ৫৫১৬ কোটি ৬০ লক্ষ টাকা । দিল্লি, জম্মু কাশ্মীর ও পুডুচেরি ౼ বিধানসভা আছে এমন তিনটি কেন্দ্র শাসিত অঞ্চলের জন্য ৪৮৩ কোটি ৪০ লক্ষ টাকা ঋণ বাবদ অর্থ দেওয়া হয়েছে। অরুণাচল প্রদেশ, মণিপুর, মিজোরাম, নাগাল্যান্ড ও সিকিম౼ এই পাঁচটি রাজ্যে জিএসটি আদায়ের কোন ঘাটতি নেই।
জিএসটি আদায়ের ঘাটতি বাবদ যে ক্ষতিপূরণ রাজ্য ও তিনটি কেন্দ্রশাসিত অঞ্চলকে দেওয়ার কথা তার মধ্যে ৬৫ শতাংশ অর্থ এ পর্যন্ত দেওয়া হয়েছে। এর মধ্যে রাজ্যগুলিকে ৬৫,৫৮২ কোটি ৯৬ লক্ষ টাকা এবং তিনটি কেন্দ্রশাসিত অঞ্চলকে ৬৪১৭কোটি ৪লক্ষটাকা দেওয়া হয়েছে।
জিএসটির রাজস্ব আদায়ের ঘাটতি ১লক্ষ১০ হাজার কোটি টাকা মেটাতে কেন্দ্র ২০২০-র অক্টোবর মাসে ঋণ নেবার একটি বিশেষ ব্যবস্থা করেছে। রাজ্য ও কেন্দ্রশাসিত অঞ্চলগুলির পক্ষে কেন্দ্র এই অর্থ ঋণ হিসেবে নেওয়ার ব্যবস্থা করেছে। ২৩শে অক্টোবর থেকে এ পর্যন্ত ১২টি কিস্তিতে ঋণ দেওয়া হয়েছে।
এই সপ্তাহে কেন্দ্র ৪.৪৩১৫ শতাংশ সুদের হারে ঋণ নিয়েছে। এ পর্যন্ত কেন্দ্র মোট ৭২হাজার কোটি টাকার ঋণ নিয়েছে। এই ঋণ বাবদ গড় হিসেবে ৪.৭০২৪ শতাংশ সুদে ঋণ নেওয়া হয়েছে। এই বাবদ পশ্চিমবঙ্গ, ত্রিপুরা ও আসাম যথাক্রমে ১৯৪০.৮৩ কোটি, ১৬৫ কোটি ও ৭২৪.৯৬ কোটি টাকা পাবে।
জিএসটি ঘাটতি মেটাতে বিশেষ ঋণ ব্যবস্থা ছাড়াও কেন্দ্র রাজ্য গুলিকে মোট রাজ্যভিত্তিক অভ্যন্তরীণ উৎপাদনের হিসেবে আরো ০.৫% অর্থ ঋণ হিসেবে নেওয়ার অনুমতি দিয়েছে। এর আওতায় ২৮টি রাজ্য মোট ১,০৬,৮৩০ কোটি টাকা ঋণ হিসেবে নিতে পারবে। এর ফলে পশ্চিমবঙ্গ , ত্রিপুরা ও আসাম যথাক্রমে ৬৭৮৭ কোটি, ২৯৭ কোটি ও ১৮৬৯ কোটি টাকা ঋণ নিতে পারবে।
ক্ষুদ্র, অতিক্ষুদ্রওমাঝারিশিল্পমন্ত্রক
দেশে ক্ষুদ্র ও মাঝারি শিল্পোদ্যোগ বৃদ্ধির পরিকল্পনা
নয়াদিল্লি, ২৪ জুন, ২০১৯
কর্মসংস্হানের ক্ষেত্রে ক্ষুদ্র ও মাঝারি শিল্পোদ্যোগের গুরুত্বপূর্ণ ভূমিকার কথা মাথায় রেখে এই ধরণের শিল্পোদ্যোগের সংখ্যা বৃদ্ধির পরিকল্পনা নেওয়া হয়েছে। কেন্দ্রীয় ক্ষুদ্র ও মাঝারি শিল্পোদ্যোগ মন্ত্রী শ্রী নিতীন গড়করি আজ রাজ্যসভায় জানিয়েছেন, এইসব সংস্হার জন্য আরও ভালো ঋণের ব্যবস্হা, প্রযুক্তিগত উন্নয়ন এবং কর্মীদের দক্ষতা বৃদ্ধির মাধ্যমে এই পরিকল্পনা রূপায়ণের কথা ভাবা হয়েছে।
তিনি জানিয়েছেন, ৭টি প্রধান প্রকল্প রূপায়ণের উদ্যোগ নিয়েছে ক্ষুদ্র ও মাঝারি শিল্পোদ্যোগ মন্ত্রক। এরমধ্যে প্রধানমন্ত্রীর কর্মসৃজন প্রকল্প এর মতো কৃষি বর্হিভূত ক্ষেত্রে চিরাচরিত শিল্পী ও বেকার যুবকদের কর্মসংস্হানের জন্য ২০০৮-৯ বর্ষে এটি রূপায়ণের কাজ শুরু হয়েছিল। ইতিমধ্যেই এই প্রকল্পে ৫ লক্ষ ৪৫ হাজার ক্ষুদ্র শিল্পোদ্যোগকে ১২০৭৪.০৪ কোটি টাকার ভর্তুকিযুক্ত আর্থিক সহায়তা প্রদান করা হয়েছে। প্রকল্পটির সূচনা থেকে এ বছরের ৩১ মার্চ পর্যন্ত আনুমানিক ৪৫ লক্ষ ২২ হাজার মানুষের কর্মসংস্হান হয়েছে এই প্রকল্পে। চলতি অর্থবর্ষে এই প্রকল্পের জন্য ২২৪৭.১০ কোটি টাকা বরাদ্দ করা হয়েছে।
এছাড়া, চিরাচরিত শিল্পগুলিকে পুনরুজ্জীবিত করে তোলার জন্য বিশেষ তহবিল কর্মসূচিতে খাদি, গ্রামীণ শিল্প এবং নারকোল ছোবড়া শিল্পের উন্নয়নে ২০১৫ সালে এই প্রকল্প নতুন করে শুরু হয়। এ বছর পর্যন্ত এই প্রকল্পে ৩৪ হাজার ৭৯১ জন হস্তশিল্পীকে ১৪৩.১৫ কোটি টাকা আর্থিক সহায়তা দেওয়া হয়েছে।
গ্রামীণ ক্ষেত্রে শিল্পোদ্যোগকে উৎসাহিত করতে ২০১৫ সালে সারা দেশে প্রযুক্তিগত উন্নয়নের জন্য ‘অ্যাসপায়ার’ নামে এই কর্মসূচির আওতায় অনেকগুলি প্রযুক্তি উদ্ভাবনকেন্দ্র গড়ে তোলা হয়েছে। এছাড়া নারকোল উৎপাদক রাজ্যগুলিতে ক্ষুদ্র ও মাঝারি শিল্পোদ্যোগের মাধ্যমে কয়ার বোর্ড কর্মসংস্হানের সম্ভাবনা বাড়াতে যেসব উদ্যোগ গ্রহণ করেছে, তাতে ২০১৪-১৫ থেকে ২০১৮-১৯ বর্ষ পর্যন্ত ৩৬ লক্ষ ৩০ হাজারেরও বেশি কর্মসংস্হান হয়েছে।
এছাড়াও ক্ষুদ্র ও মাঝারি শিল্পোদ্যোগগুলির জন্য ঋণ নিশ্চয়তা কর্মসূচিতে ৩৫ লক্ষ্যেরও বেশি শিল্পোদ্যোগকে প্রায় ৩০ হাজার ১৬৮ কোটি টাকা ঋণ মঞ্জুর করা হয়েছে। এরফলে ১ কোটিরও বেশি কর্মসংস্হান হয়েছে। ক্ষুদ্র শিল্পোদ্যোগগুলির জন্য ভর্তুকিযুক্ত মূলধনী পুঁজির ব্যবস্হা করতে ২০০০-২০০১ বর্ষ থেকে ২০১৮-১৯ পর্যন্ত ৬২ হাজার ৮২৭টি শিল্পোদ্যোগকে ৩৮৮৮.১৩ কোটি টাকা ভর্তুকিযুক্ত মূলধনী পুঁজি দেওয়া হয়েছে। এছাড়াও ক্ষুদ্র ও মাঝারি শিল্পোদ্যোগের জন্য বিশেষ ধরণের ক্লাস্টার উন্নয়ন কর্মসূচির মাধ্যমে এইসব সংস্হার জন্য পরিকাঠামো উন্নয়নের উদ্যোগ নেওয়া হয়েছে।
CG/PB/NS
(Visitor Counter : 95
উপ-রাষ্ট্রপতিরসচিবালয়
ল্যাটিন আমেরিকার তিন দেশের সঙ্গে ভারতের উচ্চপর্যায়ে যোগাযোগের ঘাটতি তার এই সফর দূর করবে : উপরাষ্ট্রপতি
উপরাষ্ট্রপতি
ল্যাটিন আমেরিকার তিন দেশে তাঁর সফর পারস্পরিক স্বার্থে দ্বি-পাক্ষিক বাণিজ্য ও বিনিয়োগের উন্নতিতে সহায়ক বলে অভিমত প্রকাশ করলেন উপরাষ্ট্রপতি শ্রী এম. ভেঙ্কাইয়া নাইডু। এই সফরের ফলে ঐ তিন দেশের সঙ্গে ভারতের উচ্চপর্যায়ে যোগাযোগের ক্ষেত্রে যে ঘাটতি ছিল তাও দূর বলে শ্রী নাইডুর অভিমত। ল্যাটিন আমেরিকার তিন দেশ- গুয়াতেমালা, পানামা ও পেরুতে সপ্তাহব্যাপি সফর শেষ করে দিল্লি ফেরার আগে জার্মানীর ফ্রাঙ্কফোর্টে সাংবাদিকদের মুখোমুখি হয়ে উপরাষ্ট্রপতি এ কথা বলেন।
শ্রী নাইডু আরও বলেন, বিশ্বের সুনির্দিষ্ট কয়েকটি দেশ ও অঞ্চলে ভারতীয় নেতৃবৃন্দের উচ্চপর্যায়ে সফর পারস্পরিক স্বার্থে সহযোগিতা গড়ে তোলার আগ্রহকেই প্রতিফলিত করে। বিগত চার বছর ধরে ভারত এ ধরনের উদ্যোগ গ্রহন করে চলেছে। ল্যাটিন আমেরিকার তিন দেশে তাঁর এই সফর ঐ উদ্যোগেরই অঙ্গ বলে তিনি জানান। সকলের স্বার্থে সমবেত প্রয়াস গ্রহনের মাধ্যমে উন্নত বিশ্ব ব্যবস্হা গড়ে তোলার লক্ষ্যে ভারতের দৃষ্টিভঙ্গিই এই উদ্যোগে প্রতিফলিত হয়।
উপরাষ্ট্রপতি বলেন, ল্যাটিন আমেরিকার এই তিন দেশেই ভারতের জন্য প্রচুর সুযোগ রয়েছে। সংশ্লিষ্ট দেশগুলির সরকারের পক্ষ থেকে প্রয়োজনীয় ব্যবস্হা গ্রহনের মাধ্যমে পারস্পরিক বাণিজ্য ও বিনিয়োগ প্রবাহ বৃদ্ধিতে তাঁর এই সফর সহায়ক হবে বলে শ্রী নাইডু আশাপ্রকাশ করেন।
তিনি আরও জানান, ল্যাটিন আমেরিকার ঐ তিন দেশের শীর্ষ নেতৃবৃন্দরা বিভিন্ন ক্ষেত্রে ভারতের সক্ষমতা ও অভিজ্ঞতার বিষয়টিকে স্বীকার করেছেন। দ্রুত বিকাশশীল অর্থনীতি হিসেবে ভারতকে স্বীকার করে তারা বলেছেন, পারস্পরিক যোগাযোগ বৃদ্ধি পেলে তারাও এর থেতে লাভবান হতে পারেন।
ল্যাটিন আমেরিকায় তাঁর তিন দেশ সফরের সময় পাঁচটি সমঝোতাপত্র সাক্ষরিত হয়েছে। এর মধ্যে রয়েছে- গুয়াতেমালর কূটনীতিক ও ইংরেজির শিক্ষক-শিক্ষিকাদের প্রশিক্ষণ, ভারত ও পানামার কূটনীতিক, সরকারি আধিকারিক ও কনস্যুলার পাসপোর্টধারীদের ভিসায় ছাড়া, কৃষি গবেষনায় সহযোগিতার জন্য পেরুর সঙ্গে কর্মপরিকল্পনা তৈরি প্রভৃতি।
এছাড়াও, পানামাতে একটি বায়ো-ডাইভার্সিটি ও ড্রাগ ট্র্যাকিং সেন্টার এবং উদ্ভাবন ও প্রযুক্তি প্রতিষ্ঠান স্হাপনে ভারতের তরফে ২৫ মিলিয়ন মার্কিন ডলার ঋণ সহায়তা দেওয়ার কথাও শ্রী নাইডু সেদেশের নেতৃবৃন্দকে জানান।
উল্লেখ করা যেতে পারে, এই তিনটি দেশে রাষ্ট্রসঙ্ঘের নিরাপত্তা পরিষদে ভারতের স্হায়ী সদস্যপদ পাওয়ার বিষয়টিকে জোরালো সমর্থন জানিয়েছে।
(Visitor Counter : 61
যুবওক্রীড়াবিষয়কমন্ত্রক
বিশিষ্ট তীরন্দাজ গোহেলা বোরো-র চিকিৎসায় অতিরিক্ত ৫ লক্ষ টাকার আর্থিক সহায়তা মঞ্জুর করলেন কেন্দ্রীয় ক্রীড়া ও যুব বিষয়ক প্রতিমন্ত্রী
নয়াদিল্লি, ৯ জুলাই, ২০১৮
জাতীয় পর্যায়ের তীরন্দাজ শ্রীমতী গোহেলা বোরো-র চিকিৎসার জন্য ৫ লক্ষ টাকার আর্থিক সহায়তা মঞ্জুর করেছেন কেন্দ্রীয় ক্রীড়া ও যুব বিষয়ক  প্রতিমন্ত্রী কর্ণেল রাজ্যবর্ধন সিং রাঠোর। ক্রীড়াবিদদের জন্য গঠিত পণ্ডিত দীনদয়াল উপাধ্যায় জাতীয় কল্যাণ তহবিল থেকে এই অর্থ মঞ্জুর করা হয়েছে।
প্রসঙ্গত উল্লেখ্য যে এবছরের জানুয়ারি মাস পর্যন্ত শ্রীমতী বোরো-র চিকিৎসার জন্য যে ৩ লক্ষ ৩৭ হাজার টাকা মঞ্জুর করা হয়েছিল, এই ৫ লক্ষ টাকার আর্থিক সহায়তা তার অতিরিক্ত।
শ্রীমতী গোহেলা বোরো বর্তমানে ‘সিস্টেমেটিক লুপাস এরিথেমাটোসাস’ রোগে আক্রান্ত। এছাড়াও, তাঁর দেহে অন্যান্য জটিলতাও দেখা দিয়েছে। তিনি অসমের কোকরাঝাড়ের আমগুড়ি গ্রামের এক দরিদ্র পরিবারের সদস্য।
CG/SKD/DM/…
(Visitor Counter : 39
প্রতিরক্ষামন্ত্রক
প্যাসিফিক এয়ার চিফ সিম্পোসিয়াম ২০২১ 
নয়াদিল্লি, ০৩ সেপ্টেম্বর, ২০২১
চলতি বছরের ৩০ অগাস্ট থেকে দোসরা সেপ্টেম্বর পর্যন্ত হাওয়াই-এ যৌথ ভিত্তিতে পার্লহার্বার – হিকামে আয়োজিত প্যাসিফিক এয়ার চিফ সিম্পোসিয়াম ২০২১ -এ অংশ নিয়েছিলেন ভারতের বায়ুসেনা প্রধান আর কে এস ভাদোরিয়া। ভারত প্রশান্ত মহাসাগরীয় অঞ্চলের দেশগুলি থেকে বায়ুসেনা প্রধানদের উপস্থিতিতে ‘আঞ্চলিক স্থিতিশীলতার লক্ষ্যে স্থায়ী সহযোগিতা’ শীর্ষক বিষয়ে আলোচনার উদ্দেশে এই সিম্পোসিয়ামের আয়োজন করা হয়। ভারতীয় বায়ুসেনা প্রধান এই সিম্পোসিয়ামে ডিন হিসাবে মনোনীত হন।
মূলত, এই সিম্পোসিয়ামে আঞ্চলিক নিরাপত্তার প্রেক্ষিতে বিভিন্ন বিষয়ের ওপর আলোচনা, আকাশপথে নজরদারির বিষয়ে সচেতনতার তাৎপর্য, মানবিকতা সহায়তাও দুর্যোগ মোকাবিলায় ত্রাণ পৌঁছে দেওয়ার জন্য সহযোগিতার বিষয় নিয়েও মতবিনিময় হয়। এই সিম্পোসিয়ামে ভারতীয় বায়ুসেনা প্রধান ১১টি দেশের বিমানবাহিনীর প্রধানদের সঙ্গে প্রতিরক্ষা সহযোগিতা ও নিরাপত্তা বিষয়ে দ্বিপাক্ষিক ও বহুপাক্ষিক বৈঠক করেছেন। এই সিম্পোসিয়াম আয়োজনের মূল উদ্দেশ্যই হ’ল অংশগ্রহণকারী দেশগুলির মধ্যে বিভিন্ন বিষয়ে পারস্পরিক বোঝাপড়া বৃদ্ধি ও সুসম্পর্ক গড়ে তোলা।
CG/SS/SB
(Visitor Counter : 177
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জীতেন্দ্র সিং ১৮ বছরের উর্দ্ধে সব সরকারি কর্মীদের দ্রুত টিকা নিতে বলেছেন
নয়াদিল্লী, ২৯ মে, ২০২১
কর্মী ও প্রশিক্ষণ দপ্তর সব সরকারি কর্মচারীদের দ্রুত টিকা নিতে পরামর্শ দিয়েছে।
উত্তর পূর্বাঞ্চলের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন-অভিযোগ, পেনশন, আণবিক শক্তি, মহাকাশ দপ্তরের প্রতিমন্ত্রী ডঃ জীতেন্দ্র সিং আজ কোভিড-১৯ মহামারীর দ্বিতীয় ঢেউয়ের ফলে উদ্ভুত পরিস্থিতির মোকাবিলায় গৃহীত ব্যবস্থা সম্পর্কে বলতে গিয়ে এই তথ্য জানিয়েছেন।
কর্মী ও প্রশিক্ষণ দপ্তরের এসট্যাবলিশমেন্ট শাখা এ বিষয়ে যে নির্দেশিকা জারি করেছে তাতে বলা হয়েছে সব সরকারি কর্মচারীরা যাতে দ্রুত টিকা নেন কারণ, সরকার ১৮ বছরের উর্দ্ধে সকলকে টিকা নিতে পরামর্শ দিয়েছে। কোভিড সংক্রমণের হার বৃদ্ধি পাওয়ায় বিভিন্ন সচিব ও দপ্তরের প্রধানদের অফিসে সব স্তরের কর্মীদের কাজে যোগদানের বিষয়ে বিশেষ ক্ষমতা দিয়েছে। দপ্তরের কাজ চালিয়ে যাওয়া এবং সংশ্লিষ্ট দপ্তরের কোভিড সংক্রমণের কথা বিবেচনা করে সচিবরা বা দপ্তরের প্রধান প্রয়োজনীয় সিদ্ধান্ত নেবেন। কোভিডের দ্বিতীয় ঢেউয়ের প্রেক্ষিতে দপ্তর বেশকিছু পদক্ষেপ গ্রহণ করেছে বলে ডঃ সিং জানিয়েছেন। কোভিড-১৯এর সংক্রমণ প্রতিহত করতে কর্মী ও প্রশিক্ষণ দপ্তরের নির্দেশাবলী যথাযথভাবে মেনে চলতে হবে, অফিস ঘরে নিয়মিত স্যানিটাইজেশন করতে হবে। এছাড়াও দপ্তরের বিভিন্ন করিডরকে জীবানুমুক্ত করার কাজ মাঝে মাঝেই করতে হবে।
কাজের জায়গায় কাঁচ দিয়ে কর্মীদের মধ্যে আলাদা আলাদা পার্টিশেন করতে হবে। সরকারি গাড়িতে যাওয়া-আসার সময় চালকের আসনটিকে প্লাস্টিক দিয়ে আলাদা করে রাখতে হবে। যেসব কর্মী করোনা সংক্রমিত তাঁদের নিয়মিত খেয়াল রাখার জন্য ইউ কেয়ার নামে একটি হোয়াটসঅ্যাপ গ্রুপ খোলা হয়েছে।
টিকাকরণের সুবিধার জন্য ডঃ সিং জানান, স্বরাষ্ট্র মন্ত্রকের সহযোগিতায় নর্থ ব্লকে টিকাকরণ শিবিরের ব্যবস্থা করা হয়েছে। দপ্তরের কাজ যাতে নিরবচ্ছিন্নভাবে চালিয়ে যাওয়া যায় তার জন্য ওয়েবিনার এবং ভিডিও কনফারেন্স করতে হবে। কর্মী ও প্রশিক্ষণ দপ্তর নির্দিষ্ট সময়ে সব ফাইলের শেষ করা এবং গুরুত্বপূর্ণ ফাইলগুলিকে দেরিতে হলেও দেখে দেওয়ার মতো কাজ করায় মন্ত্রী সন্তোষ প্রকাশ করেছেন।
CG/CB/NS
(Visitor Counter : 168
ভূ-বিজ্ঞানমন্ত্রক
কেন্দ্রীয় মন্ত্রিসভা চতুর্দশ অর্থ কমিশন থেকে পরবর্তী অর্থ কমিশনের সময়সীমা  পর্যন্ত বায়ু মণ্ডল ও জলবায়ু পর্যবেক্ষণ ব্যবস্থা এবং পরিষেবা কর্মসূচি চালিয়ে যাওয়ার প্রস্তাব অনুমোদন করেছে
নয়াদিল্লি, ২৪ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ৮টি উপ-প্রকল্প সহ বায়ুমণ্ডল ও জলবায়ু পর্যবেক্ষণ ব্যবস্থা এবং পরিষেবা কর্মসূচিটি চতুর্দশ অর্থ কমিশন থেকে পরবর্তী অর্থ কমিশনের সময়সীমা  পর্যন্ত চালিয়ে যাওয়ার প্রস্তাব অনুমোদিত হয়েছে। কর্মসূচি খাতে খরচ ধরা হয়েছে ২ হাজার ১৩৫ কোটি টাকা। ভারতীয় আবহাওয়া বিভাগ, ন্যাশনাল সেন্টার ফর মিডিয়াম রেঞ্জ ওয়েদার ফরকাস্টিং, ইন্ডিয়ান ইন্সটিটিউট অফ ট্রপিকাল মেটিওরলজি এবং ইন্ডিয়ান ন্যাশনাল সেন্টার ফর ওশন ইনফরমেশন সার্ভিসেস প্রতিষ্ঠানের মাধ্যমে ভূ-বিজ্ঞান মন্ত্রক এই কর্মসূচিটি রূপায়ণ করছে।
বায়ুমণ্ডল ও জলবায়ু পর্যবেক্ষণ ব্যবস্থা ও পরিষেবা কর্মসূচিটি ভূ-বিজ্ঞান মন্ত্রকের বায়ুমণ্ডলীয় বিজ্ঞান কর্মসূচির সঙ্গে সম্পর্কযুক্ত এবং আবহাওয়া ও জলবায়ু পরিষেবার বিভিন্ন বিষয়ের সমাধানসূত্র দিয়ে থাকে। এই কর্মসূচির ৮টি উপ-প্রকল্প রূপায়ণের দায়িত্বে রয়েছে উপরোক্ত প্রতিষ্ঠানগুলি।
আবহাওয়া ও জলবায়ু সম্পর্কিত বিভিন্ন বিষয়কে একত্রিত করে উপরোক্ত প্রতিষ্ঠানগুলির মাধ্যমে বায়ুমণ্ডল ও জলবায়ু পর্যবেক্ষণ ব্যবস্থা ও পরিষেবা কর্মসূচিটি রূপায়িত হবে। উপরোক্ত প্রতিটি প্রতিষ্ঠানের কর্মসূচি রূপায়ণে স্বতন্ত্র দায়িত্ব রয়েছে।
এই কর্মসূচি রূপায়ণের ফলে আবহাওয়া, জলবায়ু ও মহাসাগর সম্পর্কিত পূর্বাভাষ ব্যবস্থায় অগ্রগতি ঘটবে এবং আরও ভালো পরিষেবা পাওয়া যাবে। এমনকি, এ ধরনের পূর্বাভাষের ফলে সর্বজনীন আবহাওয়া পরিষেবা, কৃষি-আবহাওয়া পরিষেবা, বিমান পরিবহণ পরিষেবা, পরিবেশ নজরদারি পরিষেবা, জলবিদ্যুৎ-আবহাওয়া পরিষেবা, পর্যটন, বিদ্যুৎ উৎপাদন, ক্রীড়া ও দুঃসাহসিক ক্রীড়া ক্ষেত্র উপকৃত হবে। উল্লেখ করা যেতে পারে, আবহাওয়ার তথ্য প্রণয়ন থেকে তথ্য প্রচারের কাজে প্রতিটি পর্যায়ে সুদক্ষ মানবসম্পদের প্রয়োজন। তাই, এই কর্মসূচি রূপায়ণের সঙ্গে সঙ্গে কর্মসংস্থানের সুযোগও বাড়বে।
উল্লেখ করা যেতে পারে, ভূ-বিজ্ঞান মন্ত্রক আবহাওয়া, জলবায়ু ও মহাকাশ সম্পর্কিত বিভিন্ন বিষয়ে তত্ত্বাবধান করে থাকে। একই সঙ্গে, আরও ভালো আবহাওয়ার পূর্বাভাষ দিতে প্রয়োজনীয় গবেষণা ও উন্নয়নমূলক কাজকর্ম পরিচালনা করে। সারা বিশ্ব জুড়ে জলবায়ু পরিবর্তনজনিত প্রতিকূল আবহাওয়ার ঘটনা এবং এ ধরনের আবহাওয়াজনিত ঝুঁকির প্রবণতা বৃদ্ধি পাওয়ায় ভূ-বিজ্ঞান মন্ত্রক একাধিক কর্মসূচি গ্রহণ করেছে। এই কর্মসূচিগুলি ভারতীয় আবহাওয়া বিভাগ, ন্যাশনাল সেন্টার ফর মিডিয়াম রেঞ্জ ওয়েদার ফরকাস্টিং, ইন্ডিয়ান ইন্সটিটিউট অফ ট্রপিকাল মেটিওরলজি এবং ইন্ডিয়ান ন্যাশনাল সেন্টার ফর ওশন ইনফরমেশন সার্ভিসেস প্রতিষ্ঠানের মাধ্যমে রূপায়িত হয়। তাই, আবহাওয়া ও জলবায়ু পরিবর্তন সংক্রান্ত একাধিক কর্মসূচিকে বায়ুমণ্ডল ও জলবায়ু পর্যবেক্ষণ ব্যবস্থা এবং পরিষেবার আওতায় নিয়ে আসা হয়েছে।
CG/BD/SB
(
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণের ৯৭ কোটি ৭৯ লক্ষেরও বেশি ডোজ দেওয়া হয়েছে
কোভিড মুক্ত হওয়ার হার বর্তমানে ৯৮.১২ শতাংশ; ২০২০র মার্চের পর যা সর্বোচ্চ
গত ২৪ ঘণ্টায় নতুন করে সংক্রমিত হয়েছেন ১৩ হাজার ৫৯৬ জন
ভারতে সক্রিয় সংক্রমিতের সংখ্যা ১ লক্ষ ৮৯ হাজার ৬৯৪; গত ২২১ দিনের মধ্যে যা সর্বনিম্ন
সাপ্তাহিক সংক্রমিতের হার ১.৩৭ শতাংশ, যা গত ১১৫ দিন ধরে ৩ শতাংশের নীচে রয়েছে
নয়াদিল্লি, ১৮ অক্টোবর, ২০২১
দেশে এ পর্যন্ত ৯৭,৭৯,৪৭,২৮৩টি টিকার ডোজ দেওয়া হয়েছে। গতকাল টিকা দেওয়া হয়েছে ১২,০৫,১৬২ জনকে।
স্বাস্থ্য কর্মীদের মধ্যে ১,০৩,৭৫,৮৬৪ জন টিকার প্রথম ডোজ এবং ৯০,৭৭,৯০১ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৬১,৯৪৯ জন প্রথম ডোজ এবং ১,৫৫,২০,৪৬৭ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৩৯,৩১,৫৭,৫০০ জন এবং দ্বিতীয় ডোজ পেয়েছেন ১১,০৭,৩৬,১০৯ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৬,৭৭,৫৯,৩০৬ জন। আর দ্বিতীয় ডোজ পেয়েছেন ৮,৬০,২৮,০৫৩ জন। যাঁদের বয়স ৬০-এর ওপরে তাঁদের মধ্যে ১০,৫৭,৩৬,৫৮৭ জন প্রথম ডোজ এবং ৬,১১,৯৪,০৪৭ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১৯ হাজার ৫৮২ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৪ লক্ষ ৩৯ হাজার ৩৩১ জন সুস্থ হয়ে উঠেছেন। জাতীয় আরোগ্য লাভের হার ৯৮.১২ শতাংশ। ২০২০র মার্চের পর যা সর্বোচ্চ।
ভারতে গত ২৪ ঘণ্টায় নতুন করে সংক্রমিত হয়েছেন ১৩ হাজার ৫৯৬ জন। গত ১১৩ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ৮৯ হাজার ৬৯৪ জন চিকিৎসাধীন। দেশে মোট সংক্রমিতের মাত্র ০.৫৬ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ৯ লক্ষ ৮৯ হাজার ৪৯৩টি নমুনা পরীক্ষা করা হয়েছে। এ পর্যন্ত দেশে ৫৯ কোটি ১৯ লক্ষ ২৪ হাজার ৮৭৪টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.৩৭ শতাংশ এবং দৈনিক সংক্রমণের হার ১.৩৭ শতাংশ। গত ৪৯ দিন ধরে দৈনিক সংক্রমণের হার ৩ শতাংশের কম আর ১৩২ দিন ধরে ৫ শতাংশের কম।
CG/CB/SB
(Visitor Counter : 113
বিজ্ঞানওপ্রযুক্তিমন্ত্রক
মোটর চালিত ডি- হাস্কিং এবং তেল নিষ্কাশন যন্ত্রের সাহায্যে সহজে পোঙ্গামিয়া সংগ্রহ এবং তা প্রক্রিয়াকরণের মাধ্যমে জৈব জ্বালানি উৎপাদন বৃদ্ধিতে আত্মবিশ্বাস গড়ে তোলে
নতুন দিল্লি, ০৮ ফেব্রুয়ারি, ২০২২
ফিড স্টক উৎপাদনে কৃষক সম্প্রদায়ের অংশগ্রহণের মাধ্যমে প্রধানমন্ত্রী শ্রী নরেন্দ্র মোদীর ১৭৫ গিগাওয়াট নন ফসিল জ্বালানির লক্ষ্য পূরণে সাহায্য করবে।
একটি সম্ভাবনাপূর্ণ জৈব জ্বালানি মূলক ফসল পোঙ্গামিয়া, যাকে করঞ্জ বা হঙ্গে বলা হয়, এটি সংগ্রহ করতে কৃষকরা খুব বেশি আগ্রহ দেখায় না। তাই মোটর চালিত ডি-হাস্কিং যন্ত্রের মাধ্যমে এর সংগ্রহ ও প্রক্রিয়াকরণ করার প্রয়োজন হয়ে পড়েছিল।
পোঙ্গামিয়া ডিকোরটিকেটর যন্ত্রটি বৈদ্যুতিক মোটরের উপর চলে। এটি উদ্ভিজ বীজ থেকে তেল নিষ্কাশন করার যন্ত্র। এই যন্ত্রের কার্যক্ষমতা প্রায় ৮৫ থেকে ৯০ শতাংশ। জৈব তেল প্রক্রিয়াকরণে এটি খুবই কার্যকরী।
CG/ SB
(Visitor Counter : 95
স্বাস্থ্যওপরিবারকল্যাণমন্ত্রক
মেডিকেল কলেজ বা হাসপাতালগুলির মানোন্নয়ন
নয়াদিল্লি, ০৬ ডিসেম্বর, ২০১৯
স্বাস্থ্য ও পরিবার কল্যাণ মন্ত্রক কেন্দ্রীয় সহায়তাপুষ্ট প্রকল্পের মাধ্যমে জেলা বা রেফারেল হাসপাতালগুলির সঙ্গে যুক্ত করে নতুন মেডিকেল কলেজ স্থাপন করে থাকে। প্রকল্পের তৃতীয় পর্যায়ে আরও ৭৫টি নতুন মেডিকেল কলেজ স্থাপনের অনুমতি মিলেছে। রাজ্য ও কেন্দ্রশাসিত অঞ্চলগুলিকে প্রকল্পের নীতি-নির্দেশিকা অনুযায়ী, নতুন মেডিকেল কলেজ বা হাসপাতাল স্থাপনের জন্য বিস্তারিত পরিকল্পনা প্রতিবেদন মন্ত্রকের কাছে পাঠানোর অনুরোধ করা হয়ে থাকে। লোকসভায় আজ লিখিত জবাবে এই তথ্য দেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
তিনি আরও জানান, কেন্দ্রীয় সহায়তাপুষ্ট ঐ প্রকল্পের তৃতীয় পর্যায়ের আওতায় এখনও পর্যন্ত ৬৪টি মেডিকেল কলেজ স্থাপনের প্রস্তাব পাওয়া গিয়েছে। বর্তমানে চালু জেলা বা রেফারেল হাসপাতালগুলির সঙ্গে যুক্ত করে নতুন মেডিকেল কলেজ স্থাপনের জন্য কেন্দ্রীয় সহায়তাপুষ্ট ঐ প্রকল্পের প্রথম পর্যায়ে ২০টি রাজ্য ও কেন্দ্রশাসিত অঞ্চলের ৫৮টি জেলা মেডিকেল কলেজকে চিহ্নিত করা হয়। এখনও পর্যন্ত রাজ্য ও কেন্দ্রশাসিত অঞ্চলগুলিকে ৭ হাজার ৫০৭ কোটি ৭০ লক্ষ টাকা বরাদ্দ করা হয়েছে। এই প্রকল্পে পশ্চিমবঙ্গে বীরভূম জেলার রামপুরহাট হাসপাতাল, কোচবিহার জেলা হাসপাতাল, ডায়মন্ড হারবার হাসপাতাল, পুরুলিয়া হাসপাতাল এবং উত্তর দিনাজপুরের রায়গঞ্জ হাসপাতালে প্রতিটির জন্য ১১৩ কোটি ৪০ লক্ষ টাকা করে কেন্দ্রীয় অর্থ সহায়তা মঞ্জুর করা হয়েছে বলেও শ্রী চৌবে জানান।
CG/BD/SB
(Visitor Counter : 68
স্বাস্থ্যওপরিবারকল্যাণমন্ত্রক
জাতীয় নিয়ামক কর্তৃপক্ষ দুটি কোভিড-১৯ টিকা – কোভ্যাক্সিন ও কোভিশিল্ডের ‘শর্তসাপেক্ষে বিপণন’-এ অনুমতি দিয়েছে
নয়াদিল্লি, ২৭ জানুয়ারি, ২০২২
জাতীয় নিয়ামক কর্তৃপক্ষ ডায়রেক্টর কন্ট্রোলার জেনারেল অফ ইন্ডিয়া  আজ শর্তসাপেক্ষে দুটি কোভিড-১৯ টিকা – কোভ্যাক্সিন ও কোভিশিল্ডের বিপণনে অনুমতি দিয়েছে। সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন -এর সংশ্লিষ্ট বিষয় সংক্রান্ত বিশেষজ্ঞ কমিটি গত ১৯ জানুয়ারি প্রাপ্তবয়স্ক মানুষের মধ্যে শর্তসাপেক্ষে নতুন ড্রাগ বা ওষুধের আপৎকালীন পরিস্থিতিতে ব্যবহারের বিষয়ে কয়েকটি সুপারিশ করে।
বিশেষজ্ঞ কমিটির এই সুপারিশের প্রেক্ষিতে কয়েকটি শর্তসাপেক্ষে ডিসিজিআই দুটি কোভিড-১৯ টিকা – কোভ্যাক্সিন ও কোভিশিল্ডের বিপণন অনুমোদন করেছে। শর্ত আরোপের বিষয়গুলির মধ্যে রয়েছে, ছয় মাস ধরে বা যখনই তথ্য হাতে আসবে তখন যথাযথ বিশ্লেষণ সহ বিদেশে চালু ক্লিনিক্যাল ট্রায়ালগুলির ডেটা বা তথ্য জমা করা, কোভিডের এই দুটি টিকার ব্যবহার ও সরবরাহ সম্পর্কিত যাবতীয় তথ্য কোউইন প্ল্যাটফর্মে লিপিবদ্ধ করা। সেইসঙ্গে, টিকাকরণের পর যে কোনও ধরনের প্রতিকূল পরিস্থিতি এবং ‘স্পেশাল ইন্টারেস্ট’ সম্পর্কিত যে কোনও প্রকার অযাচিত পরিস্থিতির ওপর নজর রাখা। এছাড়াও, টিকা উৎপাদক সংস্থাগুলিকেও ২০১৯-এর এনডিসিটি আইন অনুযায়ী ছয় মাস অথবা যখনই তথ্য হাতে পাওয়া যাবে তার ভিত্তিতে যথাযথ মূল্যায়নের খতিয়ান জমা করতে হবে। ডিসিজিআই-এর পক্ষ থেকে এই দুটি কোভিড-১৯ টিকার বিপণন অনুমতি দেশে জনস্বাস্থ্য ক্ষেত্রে সরকারের তৎপরতা এবং সময়মতো সিদ্ধান্ত গ্রহণের বিষয়টিকেই প্রতিফলিত করে। বিশেষজ্ঞ কমিটির এই অনুমোদন মহামারীর সময় উদ্ভূত পরিস্থিতির মোকাবিলায় অত্যন্ত তাৎপর্যপূর্ণ বলে মনে করা হচ্ছে।
উল্লেখ করা যেতে পারে, মার্কিন যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন এবং গ্রেট ব্রিটেনের মেডিসিন্স অ্যান্ড হেলথকেয়ার প্রোডাক্টস রেগুলেটরি এজেন্সি নিজ নিজ দেশে কোভিড টিকার ক্ষেত্রে যথাক্রমে ফাইজার এবং অ্যাস্ট্রাজেনেকার টিকা দুটি শর্তসাপেক্ষে বিপণনে অনুমতি দিয়েছে।
কোভিড-১৯জনিত বর্তমান বিশ্ব মহামারীর সময় শর্তসাপেক্ষে বিপণনের বিষয়টিতে অনুমতি দেওয়া হয়। এর উদ্দেশ্যই ছিল, কোভিড-১৯ প্রতিরোধে ওষুধ ও টিকার বাজার বিপণন আরও সহজ ও সরল করে তোলা, যাতে আপৎকালীন পরিস্থিতিতে নির্দিষ্ট কিছু ওষুধ বা টিকার সর্বজনীন প্রয়োগ আরও দ্রুততর হয়।
ভারতে দেশব্যাপী কোভিড-১৯ টিকাকরণ কর্মসূচির সূচনা হয় গত বছরের ১৬ জানুয়ারি। এখনও পর্যন্ত দেশে ১৬০ কোটির বেশি টিকার ডোজ দেওয়া হয়েছে। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। উল্লেখ করা যেতে পারে, গত ৩ জানুয়ারি থেকে কোভিড-১৯ টিকাকরণ অভিযানে বয়স-ভিত্তিক আরও একটি শ্রেণীর মানুষকে অন্তর্ভুক্ত করা হয়েছে।
CG/BD/DM/
(
অর্থমন্ত্রক
অমৃতকালের সময়ে ইজ অফ লিভিং-এর পরবর্তী পর্যায়ের সূচনা হবে : কেন্দ্রীয় বাজেট ২০২২-২৩
নয়াদিল্লি, ০১ ফেব্রুয়ারি, ২০২২
অমৃতকালের পরবর্তী ২৫ বছরে অর্থাৎ ভারতের স্বাধীনতার ৭৫ বর্ষ থেকে শততম বর্ষে পদার্পণের সময় পর্যন্ত অর্থ-ব্যবস্থার অগ্রগতিতে একটি রূপরেখা প্রণয়নের লক্ষ্যে এবারের বাজেটে অগ্রাধিকার দেওয়া হয়েছে। আজ সংসদে ২০২২-২৩ এর কেন্দ্রীয় বাজেট পেশ করে কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন এই রূপরেখার ব্যাখ্যা দেন। তিনি অমৃতকালের সময় ইজ অফ লিভিং-এর পরবর্তী পর্যায়ের সূচনার কথাও ঘোষণা করে।
অর্থমন্ত্রী জানান, ইজ অফ লিভিং-এর পরবর্তী পর্যায়ে নিম্নলিখিত ৩টি বিষয়ের উপর ভিত্তি করে পরিচালিত হবে। এগুলি হ’ল – রাজ্যগুলির সক্রিয় অংশগ্রহণ, মনুষ্যচালিত প্রক্রিয়া ও কর্মকান্ডের ডিজিটাইজেশন এবং তথ্য প্রযুক্তি সেতুর মাধ্যমে কেন্দ্র ও রাজ্য স্তরীয় ব্যবস্থার সংযুক্তিকরণ। এর ফলে, সাধারণ মানুষ যাবতীয় নাগরিক-কেন্দ্রিক পরিষেবাগুলি এক জায়গা থেকেই গ্রণ করতে পারবেন। পক্ষান্তরে, ওভারল্যাপিং বা একে অপরকে এড়িয়ে যাওয়ার মতো বাধা-বিপত্তি দূর করা সম্ভব হবে।
অর্থমন্ত্রী আরও জানান, ২০২২-২৩ এ চিপ এবং ভবিষ্যতমুখী প্রযুক্তিকে কাজে লাগিয়ে ই-পাসপোর্ট ব্যবস্থার সূচনা হবে। এর ফলে, সাধারণ মানুষের বিদেশ সফর আরও সহজ হয়ে উঠবে। শহর ও নগরগুলির পরিকল্পনা তথা ভবন নির্মাণ আইন আরও যুক্তিগ্রাহ্য করে তুলতে অর্থমন্ত্রী শহরাঞ্চলীয় পরিকল্পনায় সংস্কারের প্রস্তাব দেন। এর ফলে, গণপরিবহণ ব্যবস্থায় বৃহত্তর জনস্বার্থে সংস্কারমূলক উদ্যোগ গ্রহণ আরও সহজ হয়ে উঠবে। এ সম্পর্কে তিনি আরও বলেন, গণপরিবহণ ব্যবস্থা ও অম্রুত কর্মসূচিতে কেন্দ্রীয় সরকারের আর্থিক সহায়তা রাজ্য সরকারগুলির পরিবহণ-কেন্দ্রিক উন্নয়ন ও নগর পরিকল্পনা সম্পর্কিত কর্মসূচিগুলি রূপায়ণে খরচ করা হবে।
শহরাঞ্চলীয় পরিকল্পনা ও নক্শা প্রণয়নের ক্ষেত্রে প্রয়োজনীয় জ্ঞান আহরণে বর্তমানে চালু ৫টি শিক্ষা প্রতিষ্ঠানকে উৎকর্ষ কেন্দ্র হিসাবে গড়ে তোলার প্রস্তাব করা হয়েছে। তিনি আরও জানান, এ ধরনের প্রতিটি উৎকর্ষ কেন্দ্রকে ২৫০ কোটি টাকার তহবিল যোগান দেওয়া হবে।
CG/BD/SB
(Visitor Counter : 203